贈覺師
作者：洪邁
朝代：宋

paragraphs: 覺師儒門秀，脫屣世故早。
那知軒冕味，夙悟心已槁。
惟餘章句習，心境時相惱。
如人生於齊，而即楚鄉老。
雖遭楚人咻，微音或清好。
固無益生死，亦未妨至道。
家山亦何有，骯髒衣間窖。
叢林選佛場，一擲想盆倒。
云何慰故居，俛仰待華皓。
他年空手歸，子語吾爲老。
幸分曹溪水，萬刼付一澡。